CELEX: 62012CN0147
Language: el
Date: 2012-03-26 00:00:00
Title: Υπόθεση C-147/12: Αίτηση για την έκδοση προδικαστικής αποφάσεως, την οποία υπέβαλε το Hovrätten för Nedre Norrland (Σουηδία) στις 26 Μαρτίου 2012 — ÖFAB, Östergötlands Fastigheter AB κατά 1) Frank Koot 2) Evergreen Investments B.V.

26.5.2012   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               C 151/25
            
         Αίτηση για την έκδοση προδικαστικής αποφάσεως, την οποία υπέβαλε το Hovrätten för Nedre Norrland (Σουηδία) στις 26 Μαρτίου 2012 — ÖFAB, Östergötlands Fastigheter AB κατά 1) Frank Koot 2) Evergreen Investments B.V.
   (Υπόθεση C-147/12)
   2012/C 151/40
   Γλώσσα διαδικασίας: η σουηδική
   
      Αιτούν δικαστήριο
   
   Hovrätten för Nedre Norrland
   
      Διάδικοι στην υπόθεση της κύριας δίκης
   
   Εφεσείουσα: ÖFAB, Östergötlands Fastigheter AB
   Εφεσίβλητοι: 
   
               1)
            
            
               Frank Koot
            
         
               2)
            
            
               Evergreen Investments B.V.
            
         
      Προδικαστικά ερωτήματα
   
   
               1)
            
            
               Έχει το άρθρο 5, παράγραφοι 1 και 3, του κανονισμού (ΕΚ) 44/2001 του Συμβουλίου, της 22ας Δεκεμβρίου 2000, για τη διεθνή δικαιοδοσία, την αναγνώριση και την εκτέλεση αποφάσεων σε αστικές και εμπορικές υποθέσεις, την έννοια ότι εισάγει γενική παρέκκλιση από τον βασικό κανόνα του άρθρου 2 σε περίπτωση διαφορών για αποζημίωση;
            
         
               2)
            
            
               Έχουν οι όροι «ενοχές εξ αδικοπραξίας ή οιονεί αδικοπραξίας» του άρθρου 5, παράγραφος 3, του κανονισμού την έννοια ότι η διάταξη αυτή καλύπτει την αγωγή ενός δανειστή κατά μέλους του διοικητικού συμβουλίου μιας εταιρίας, στην περίπτωση που με την αγωγή ζητείται να αναγνωρισθεί η ευθύνη του μέλους του διοικητικού συμβουλίου για τα χρέη της εταιρίας, αν το μέλος αυτό παρέλειψε να θέσει σε εφαρμογή τις διαδικασίες για τον έλεγχο της οικονομικής καταστάσεως της εταιρίας, αλλά αντιθέτως συνέχισε τη δραστηριότητα της εταιρίας και την επιβάρυνε με επιπλέον χρέη;
            
         
               3)
            
            
               Έχουν οι όροι «ενοχές εξ αδικοπραξίας ή οιονεί αδικοπραξίας» του άρθρου 5, παράγραφος 3, του κανονισμού την έννοια ότι η διάταξη αυτή καλύπτει την αγωγή ενός δανειστή κατά του μετόχου μιας εταιρίας, στην περίπτωση που με την αγωγή ζητείται να αναγνωρισθεί η ευθύνη του μετόχου για τα χρέη της εταιρίας, αν ο μέτοχος επέτρεψε τη συνέχιση της δραστηριότητας της εταιρίας, παρά το ότι δεν υπάρχουν επαρκή κεφάλαια για τη δραστηριότητα αυτή και η εταιρία υποχρεούται να τεθεί υπό εκκαθάριση;
            
         
               4)
            
            
               Έχουν οι όροι «ενοχές εξ αδικοπραξίας ή οιονεί αδικοπραξίας» του άρθρου 5, παράγραφος 3, του κανονισμού την έννοια ότι η διάταξη αυτή καλύπτει την αγωγή ενός δανειστή κατά μετόχου εταιρίας ο οποίος έχει δεσμευθεί να εξοφλήσει τα χρέη της εταιρίας;
            
         
               5)
            
            
               Σε περίπτωση καταφατικής απαντήσεως στο δεύτερο ερώτημα, όταν το μέλος του διοικητικού συμβουλίου είναι κάτοικος Κάτω Χωρών και η μη εκπλήρωση των υποχρεώσεων των μελών του διοικητικού συμβουλίου αφορά σουηδική εταιρία, θεωρείται μια ενδεχόμενη ζημία ως επελθούσα στις Κάτω Χώρες ή στη Σουηδία;
            
         
               6)
            
            
               Σε περίπτωση καταφατικής απαντήσεως στο τρίτο και στο τέταρτο ερώτημα, αν ο μέτοχος είναι κάτοικος Κάτω Χωρών και η εταιρία είναι σουηδική, θεωρείται μια ενδεχόμενη ζημία ως επελθούσα στις Κάτω Χώρες ή στη Σουηδία;
            
         
               7)
            
            
               Αν το άρθρο 5, παράγραφος 1 ή 3, του κανονισμού έχει εφαρμογή σε μια από τις προπεριγραφείσες καταστάσεις, έχει σημασία για την εφαρμογή του το αν μια απαίτηση έχει εκχωρηθεί από τον αρχικό δανειστή σε τρίτον;